Dok se Tina pod pritiskom zbog prvog videa, sklonila izvan države, Lijepom je našom počeo kružiti nastavak spornog sadržaja

Odvjetnički tim Tine Katanić zasukao je rukave i skuplja materijjal s kojim će na sudu tražiti najstrožu kaznu za raspačavanje seks videa svoje klijentice. I dok se Tina pod pritiskom zbog prvog videa, sklonila izvan države, Lijepom je našom počeo kružiti nastavak spornog sadržaja. Tko ga distribuira?

"Do nas su došle neformalne informacije da moguće postoje još neke snimke od te večeri, ali nemamo formalnih saznanja o tome", izjavila je Tanja Vranjican Đerek, odvjetnica Tine Katanić.

Seks vrpca s manekenkom Tinom Katanić dobila je nastavak. Društvenim mrežama i mobilnim aplikacijama počela je kružiti za vikend. Akteri priče - isti, ista večer, isti stan. Poznato lice s jumbo plakata, dvojica muškaraca u ranim dvadesetima, te treći 'misteriozni' mladić koji se ne vidi na snimci. No Tini ni on nije misterij.

"Znamo identitet počinitelja jer ih naša klijentica osobno poznaje pa smo od nje dobili podatke o imenima i prezimenima".

Iako se na novoj snimci svi, pa i Tina, čine pribraniji nego na prvoj, odvjetnica tvrdi - te se večeri konzumiralo svašta.

"Znamo da se radilo o velikim dozama alkohola, ali koja je droga u pitanju - ne znamo jer još postoji sumnja da je nešto i podmetnuto u piće, a onda možemo samo pretpostavljati da se radi o Rohypnolu, poznatoj drogi za silovanje".

Prošlog je petka odvjetnički tim Tine Katanić predao kaznenu prijavu državnom odvjetništvu vezanu za prvi video. Žele spriječiti daljnju distribuciju istog, ali i uklanjanje s internetskih stranica.

U pravnoj bitki koja je pred Tinom Katanić nadaju se i pomoći ženskih udruga poput B.a.B.a.

"Smatramo da će nam bilo kakva podrška, a pogotovo od civilnih udruga civilnog društva koje se i bave zaštitom ženskim prava, pomoći. I njoj osobno i nama u predmetu", dodaje njena odvjetnica.

Uz njihovu pomoć ili bez nje, sasvim je izvjesno da Tinine rane još dugo neće zacijeliti. Svaka sudska rasprava na površinu će ponovno izbaciti staru bol.